Okresná prokuratúra Žilina 
Moyzesova 20, 011 56 Žilina 1

Sp. zn. : 3 Pv 63/14/5511	Žilina, 4.3.2014
EEČ : 2-43-116-2014

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
a
poškodeným:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: XXXXX € 
b.	Peňažná suma určená na všeobecne prospešné účely: XXXXX 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: XXXXX 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
realizované policajtom Odb.kriminálnej polície OR PZ  XXXXX pod spisovou značkou ORP-XXXXX
	dňa XXXXX hod. pod vplyvom alkoholu preliezol bránku pri rodinnom dobe č. XXXXX, ktorého vlastníkmi sú XXXXX a XXXXX, následne prešiel ku vchodovým dverám rodinného domu, kde na ľavej časti dverí nezisteným spôsobom rozbil vonkajšiu spodnú sklenú výplň, čím svojím konaním spôsobil pošk. XXXXX škodu vo výške XXXXX

Odôvodnenie: 
Vyšetrovateľ OR PZ, OKP XXXXX uznesením sp. zn. ČVS:ORP-XXXXX zo dňa XXXXX podľa § 206 ods.1  Tr. por. vzniesol obvinenie XXXXX pre prečin porušovania domovej slobody podľa § 194 ods. 1, ods. 2 písm. b/ Tr. zák. na vyššie uvedenom skutkovom základe.

V priebehu skráteného vyšetrovania došlo ku zmene právnej kvalifikácie s tým, že konanie obvineného bolo ďalej právne kvalifikované ako prečin porušovania domovej slobody podľa § 194 ods. 1 Tr. zák..
	
V prípravnom konaní sa obv. XXXXX ku spáchaniu trestného činu, ktorý sa mu kladie za vinu, priznal a vyhlásil, že spáchal skutok, za ktorý je stíhaný. XXXXX žiadal od obvineného náhradu škody vo výške XXXXX Predmetnú náhradu škody vo výške XXXXX uhradil obv. XXXXX v hotovosti do rúk pošk. XXXXX dňa 24.01.2014. 

Skutočnosť uzavretia zmieru medzi obv. XXXXX na jednej strane a pošk. XXXXX na strane druhej, je zrejmá z písomného zmieru uzavretého dňa 21.02.2014 v kancelárii probačného a mediačného pracovníka Okresného súdu v XXXXX.
	
Z listinných dôkazov zabezpečených v priebehu prípravného konania vypovedajúcich o osobe páchateľa vyplýva, že obv. XXXXX doposiaľ nebol súdom potrestaný. Nebol prejednávaný Obvodným úradom v Žiline pre spáchanie priestupkov.

V rámci zmieru uzatvoreného medzi obv. XXXXX a pošk. XXXXX dňa 21.02.2014 bol určený ako adresát peňažnej sumy určenej na všeobecne prospešné účely XXXXX.

 Výška peňažnej sumy určenej na všeobecne prospešné účely bola stanovená na XXXXX. Z uvedenej sumy 50 %, t.j. XXXXX patrí štátu na peňažnú pomoc poškodeným podľa osobitného zákona a 50 %, t.j. XXXXX patrí XXXXX

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, na ktorý Trestný zákon ustanovuje trest odňatia slobody s hornou hranicou neprevyšujúcou 5 rokov, obvinený vyhlásil, že spáchal skutok, za ktorý je stíhaný, pričom nie sú odôvodnené pochybnosti o slobodnosti, vážnosti  a určitosti tohto vyhlásenia,   nahradil  škodu   spôsobenú  činom, zložil na účet prokuratúry peňažnú sumu určenú konkrétnemu adresátovi na všeobecne prospešné účely a táto suma nie je zrejme neprimeraná závažnosti spáchaného trestného činu a vzhľadom na povahu a závažnosť tohto trestného činu, mieru, akou bol dotknutý verejný záujem,  na osobu obvineného a na jeho osobné a majetkové pomery, možno prijať záver, že rozhodnutie o schválení zmieru je nielen dostačujúce, ale aj odôvodnené. Navyše je potrebné poukázať na skutočnosť, že obvinený ako i poškodený udelili súhlas k takémuto rozhodnutiu prokurátora.

	Na základe uvedeného som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

XXXXX
prokurátorka